CELEX: 62014CN0014
Language: et
Date: 2014-01-15 00:00:00
Title: Kohtuasi C-14/14: Eelotsusetaotlus, mille on esitanud Hoge Raad der Nederlanden (Madalmaad) 15. jaanuaril 2014  – X  versus Staatssecretaris van Financiën

28.4.2014   
            
            
               ET
            
            
               Euroopa Liidu Teataja
            
            
               C 129/9
            
         Eelotsusetaotlus, mille on esitanud Hoge Raad der Nederlanden (Madalmaad) 15. jaanuaril 2014 – X versus Staatssecretaris van Financiën
   (Kohtuasi C-14/14)
   2014/C 129/12
   Kohtumenetluse keel: hollandi
   
      Eelotsusetaotluse esitanud kohus
   
   Hoge Raad der Nederlanden
   
      Põhikohtuasja pooled
   
   
      Kassatsioonkaebuse esitaja: X
   
      Vastustaja: Staatssecretaris van Financiën
   
      Eelotsuse küsimused
   
   
               1.
            
            
               Kas ELTL artikli 63 kohaldamisel peab mitteresidendi ja residendi võrdlus sellises asjas nagu käesolev, kus riik on jaotatud dividendidelt pidanud kinni dividendimaksu, hõlmama ka dividenditulult sissenõutud tulumaksu, mille arvutamisel võetakse residentide puhul arvesse dividendimaksu?
            
         
               2.
            
            
               Kas juhul, kui esimesele küsimusele vastatakse jaatavalt, tuleb küsimuse hindamisel, kas mitteresidendi tegelik maksukoormus on suurem kui residendi maksukoormus, võrrelda mitteresidendi puhul kinnipeetud Madalmaade dividendimaksu ja residendi poolt tasumisele kuuluvat Madalmaade tulumaksu, mis arvutatakse kogutulu põhjal, mida saab dividendide jaotamise aastal liigitada Madalmaade investeerimisfondide osakutest saadud tulu hulka, või näeb Euroopa Liidu õigus ette teistsuguse võrdlusaluse kasutamise? Kas võrdlemisel tuleb arvesse võtta ka residendi maksuvaba tulu ja kui vastus on jaatav, siis mil määral (vt Euroopa Kohtu 17. oktoobri 2013. aasta otsus kohtuasjas C-181/12: Welte, kohtulahendite kogumikus veel avaldamata)?
            
         
               3.
            
            
               Kas juhul, kui esimesele küsimusele antakse jaatav vastus, tuleb küsimuse hindamisel, kas väidetavalt diskrimineeriva kinnipeetava maksu õiguslikult kehtivaks tasakaalustamiseks maksu kinni pidanud riigi sõlmitud topeltmaksustamise vältimise lepingu alusel piisab, kui i) nimetatud topeltmaksustamise vältimise leping näeb elukohariigis ette maksu vähendamise kinnipeetud maksu arvesse võtmise kaudu ja ii) konkreetsel juhul, ehkki see võimalus ei ole piiramatu, kaasneb elukohariigi maksuvähendusega, kuna maksustatakse üksnes dividendidelt saadud netotulu, kinnipeetava maksu diskrimineeriva osa täielik kompensatsioon?